British American Tobacco | Netwerk24
Deur Moxima Gama 10 Januarie 2020 05:00
In die afgelope maande, het ’n paar duisend mense in die hospitaal beland met ernstige long- en ander siektes wat deur die gebruik van elektroniese sigarette veroorsaak is.
Met die verloop van jare het tabakmaatskappye elektroniese sigarette sterk bevorder om die dalende vraag na tabaksigarette teen te werk. Sterfgevalle weens al hoe meer tienderjariges wat elektroniese sigarette gebruik, het Amerikaanse gesondheidsowerhede genoop om die verkoop van gewilde e-sigaretgeure, veral vrugte en kruisement, te verbied.
Dit laat slegs mentol- en tabakgeure in die mark. British American Tobacco (BAT) – op een na die wêreld se grootste tabakmaatskappy – het die Amerikaanse besluit verwelkom, wat in Februarie in werking tree, want dit sal die verkoop van mentol- en tabakgeure verhoog. Die ander geure sal na die mark kan terugkeer nadat hulle deur die owerhede goedgekeur is.
BAT het uit sy tweejaar-lange beertendens gebreek – hy het verlede maand ’n positiewe uitbreking bokant 58 160c per aandeel bevestig. Dié stap behoort op mediumtermyn te lei tot ’n volkome herstel na sy absolute hoogtepunt van 98 740c. Met die drieweekse relatiewesterkte-indeks in oorkoopte gebied, is ’n terugsakking op nabye termyn voorhande.
Met die drieweekse relatiewesterkte-indeks in oorkoopte gebied, is ’n terugsakking op nabye termyn voorhande.
Indien steun egter by 58 160c behou word, is dit ’n positiewe teken aangesien dit nog ’n koopgeleentheid bied – met moontlike stygings tot 68 890c per aandeel. Die volgende weerstandsvlak op 80 000c per aandeel kan weer bereik word.
’n Ommeswaai deur 58 160c per aandeel kan egter ’n uitverkoop tot by 51 780c per aandeel ontketen.
Meer oor: Finweek | British American Tabacco | Aandele
Aandele-mening: British American Tobacco
Buitelandse fondse – watter sal in 2020 floreer?
Beste aandele in 2020